უნივერსიტეტის ღონისძიებების პორტალი

უნიკინო 25 დეკემბერს ”დონ ხუან დი მარკო”
2009-12-22 00:00 (Asia/Dubai)
პარასკევს, 25 დეკემბერს, 18.00 საათზე, უნიკინოში ნახავთ ფილმს “დონ ხუან დი მარკო” ჯონი დეპის, მარლონ ბრანდოს, ფეი დანაუეის მონაწილეობით.

ემერიტუსის საპატიო წოდების მინიჭების ცერემონიალი
2009-12-29 16:17
ოთხშაბათს, 30 დეკემბერს, 18:00 საათზე, ილიას სახელმწიფო უნივერსტეტის წიგნის მაღაზია “ლიგამუსში”, პროფესორ ზურაბ კიკნაძეს ემერიტუსის საპატიო წოდებას მიანიჭებენ.
ზურაბ კიკნაძე არის ილიას სახელმწიფო უნივერსიტეტის ჰუმანიტარულ მეცნიერებათა და კულტურის კვლევების ფაკულტეტის სრული პროფესორი, კულტურის კვლევების მიმართულებით.

უნიკინო, 22 იანვარი, 2010: 'ჩვენი მამების დროშები'
2010-01-18 00:00
პარასკევს, 22 იანვარს, 18.00 საათზე, უნიკინოში ნახავთ ფილმს კლინტ ისტვუდის ფილმს “ჩვენი მამების დროშები”.
ჩვენება გაიმართება 18.00 საათზე, 101 აუდიტორიაში.

ილიას სახელმწიფო უნივერსიტეტსა და Georgian Water&Power-ს შორის თანამშრომლობის მემორანდუმი გაფორმდება
2010-01-21 15:23
სამშაბათს, 26 იანვარს, 15:00 საათზე, ილიას სახელმწიფო უნივერსიტეტში (A კორპუსი, 101-ე აუდიტორია) გაიმართება საჯარო პრეზენტაცია თემაზე: “Georgian Water & Power და წყლის რაციონალურად დახარჯვა”; ამასთანავე, ილიას სახელმწიფო უნივერსიტეტსა და Georgian Water & Power-ს შორის ხელი მოეწერება თანამშრომლობის მემორანდუმს. პრეზენტაციაზე განიხილება Georgian Water & Power-ის მიმდინარე პროექტები, წყლის მომარაგების სისტემა, ხარისხის მართვის კონტროლი და კომპანიის სოციალური პასუხისმგებლობა.

უნიკინო, 29 იანვარი, 2010: ”გზა”
2010-01-25 00:00
პარასკევს, 29 იანვარს, 18.00 საათზე, უნიკინოში ნაჩვენები იქნება ფედერიკო ფელინის ფილმი “გზა” La strada ენთონი ქვინის და ჯულიეტა მაზინას მონაწილეობით. მის.: ილია ჭავჭავაძის გამზ.32, უნივერსიტეტის ”ა” კორპუსი, 101-ე აუდიტორია.

ფრიბურგის (შვეიცარია) უნივერსიტეტის ერთსემესტრიანი სამაგისტრო სასწავლო პროგრამის პრეზენტაცია
2010-01-26 15:20
26 იანვარს, 12 საათზე, ილიას სახელმწიფო უნივერსიტეტში გაიმართება კავკასიის შვეიცარული აკადემიური ქსელის პროგრამის პრეზენტაცია, რომლის ფარგლებშიც ილიას სახელმწიფო უნივერსიტეტის ჰუმანიტარული და სოციალური მეცნიერებების მიმართულების მაგისტრანტებისთვის 2010 წლის სექტემბრიდან ფრიბურგის უნივერსიტეტში განხორციელდება ერთსემესტრიანი სამაგისტრო სასწავლო პროგრამა.
უნივერსიტეტის მაგისტრანტებს საშუალება ექნებათ მიიღონ ინფორმაცია ASCN პროგრამისა და მის ფარგლებში დაგეგმილი სტუდენტთა სასწავლო პროგრამის შესახებ. პრეზენტაციას გააკეთებს პროგრამის კოორდინატორი, დენის დაფლონი.
გთხოვთ, მობრძანდეთ შემდეგ მისამართზე: ილიას სახელმწიფო უნივერსიტეტი, ჭავჭავაძის გამზ. 32 (ყოფილი სულხან-საბა ორბელიანის სახელმწიფო ინსტიტუტის შენობა), აუდიტორია №101.

შედარებითი ლიტერატურის მორიგი საღამო
2010-01-27 12:51
ოთხშაბათს, 27 იანვარს, 6 საათზე, კაფე “ლიგამუსში” (ჭავჭავაძის 32), გიწვევთ შედარებითი ლიტერატურის მორიგ საღამოზე.
პროფესორი ლევან ცაგარელი წაიკითხავს მოხსენებას “ხელოვნებისა და ხელოვანის აღსასრული გერმანულენოვან პოსტმოდერნისტულ რომანში (პატრიკ ზიუსკინდის “სუნამო”, ქრისტოფ რანსმაირის “უკანასკნელი სამყარო” და რობერტ შნაიდერის “ძმა ძილისაი”)”.

სამეცნიერო გრანტის პრეზენტაცია
2010-01-27 12:55
ოთხშაბათს, 27 იანვარს, 16:00 საათზე ილიას სახელმწიფო უნივერსიტეტში (ქ.ჩოლოყაშვილისქ.3/5, ავსტრიული ბიბლიოთეკა) გაიმართება პრეზენტაცია “კოსმოლოგიური სიმეტრიების ტესტირება კოსმოსური რელიქტური ფონის მეშვეობით”. რელიქტური ფონის ფლუქტუაციები ასახავს ადრეულ სამყაროში მიმდინარე ფიზიკურ პროცესებს.
PLANCK-ის თანამგზავრი უახლოესს მომავალში მოგვაწვდის ზუსტ მონაცემებს რელიქტური ფონის ფლუქტუაციების შესახებ. შემოთავაზებული კვლევითი პროგრამა საშუალებას მოგვცემს PLANCK-ის მონაცემების თეორიულ ინტერპრეტაციასა და აგრეთვე, შესაძლებელი იქნება არასტანდარტული ფიზიკის თეორიების ტესტირება.

ტიხრული მინანქრის ნიმუშების გამოფენა
2010-01-29 14:52
შაბათს, 30 იანვარს, 14 საათზე, ილიას სახელმწიფო უნივერსიტეტში (A კორპუსი, 101-ე აუდიტორია) გაიმართება ავჭალის არასრულწლოვან მსჯავრდებულთა მიერ შესრულებული ტიხრული მინანქრის ნიმუშების გამოფენა და საუკეთესოებს გადაეცემათ სერტიფიკატები.
ილიას სახელმწიფო უნივერსიტეტის სახვითი და გამოყენებითი ხელოვნების ცენტრი, ასევე წამების მსხვერპლთა ფსიქოლოგიური და სამედიცინო რეაბილიტაციის ცენტრი, არასამთავრობო ნორვეგიული ორგანიზაცია “ნორლაგის” მხარდაჭერით ახორციელებენ სარეაბილიტაციო პროექტს ავჭალის არასრულწლოვანთა კოლონიაში. კერძოდ, ილიას სახელმწიფო უნივერსიტეტის სახვითი და გამოყენებითი ხელოვნების ცენტრის პედაგოგები დავით ძაგნიძე და გიორგი ქართველიშვილი ასწავლიან არასრულწლოვან მსჯავრდებულებს ტიხრული მინანქრის ხელოვნებას.

ოთარ ჭილაძის წიგნის ”100 ლექსისს” პრეზენტაცია
2010-01-29 16:48
29 იანვარს, პარასკევს, 18:00 საათზე, ილიას სახელწიფო უნივერსიტეტის სტუდენტური თვითმმართველობა აწყობს მწერალ ოთარ ჭილაძის საღამოს, სადაც გაიმართება მწერლის ახალი წიგნის “100 ლექსის” პრეზენტაცია. საღამოს დაესწრებიან მოწვეული პოეტები, ლიტერატურათმცოდნეები, კრიტიკოსები და ა.შ.
დასწრება შესაძლებელია მოსაწვევის წარდგენის შემთხვევაში. მისამართი: ჭავჭავაძის #32, თეატრალური სარდაფი.

უნიკინო 5 თებერვალი, 2010: ” ფანჯარა ეზოს მხარეს”
2010-02-01 00:00
პარასკევს, 5 თებერვალს, 18.00 საათზე, უნიკინოში ნახავთ ალფრედ ჰიჩკოკის ფილმს “ფანჯარა ეზოს მხარეს”. ჩვენება გაიმართება 18.00 საათზე, 101 აუდიტორიაში.

პოეზიის საღამო ნიკო გომელაურთან, კოტე ყუბანეიშვილთან და ალიკა დარჩიაშვილთან ერთად
2010-02-01 00:00
1 თებერვალს 19:00 საათზე, ილიას სახელმწიფო უნივერსიტეტის სტუდენტური თვითმმართველობა აწყობს პოეზიის საღამოს. მოწვეული სტუმრები არიან: ნიკო გომელაური; კოტე ყუბანეიშვილი; ალიკა დარჩიაშვილი.
სტუმრები წაიკითხავენ საკუთარ ლექსებს და ისაუბრებენ თავიანთ შემოქმედებაზე, რის შემდეგაც დამსწრე საზოგადოებას ექნება კითხვების დასმის საშუალება. დასწრება თავისუფალია. მისამართი: ჭავჭავაძის #32 , თეატრალური სარდაფი.
დაწვრილებითი ინფორმაციისათვის მიმართეთ სტუდენტურ თვითმმართველობას, აუდიტორია С 329.

შედარებითი ლიტერატურის მორიგი საღამო
2010-02-08 13:17
ოთხშაბათს, 10 თებერვალს, 6 საათზე, კაფე “ლიგამუსში”, ჭავჭავაძის 32, გიწვევთ შედარებითი ლიტერატურის მორიგ საღამოზე.
პროფესორი ნინო დობორჯგინიძე წაიკითხავს მოხსენებას შუა საუკუნეების ქართული ენა იდენტონის ძიეაბაში. შედგება მისი, ამავე სახელწოდების წიგნის პრეზენტაცია.

შეხვედრა დონალდ თომასთან
2010-02-09 17:33
ხუთშაბათს, 11 თებერვალს, სამაგისტრო და სადოქტორო ფაკულტეტის სემინარი მასპინძლობს დონალდ თომასს (სიმონსის კოლეჯი, ბოსტონი), რომელიც ისაუბრებს თემაზე “კურიკულუმების კვადრატი”.
კურიკულუმების შესახებ საუბრები ხშირად შინაარსზე მიმდინარეობს და მეთოდს ნაკლებად ეხება. კურიკულუმების კვადრატს აინტერესებს, თუ როგორ ხდება კურიკულუმის გენერირება, უნდა არსებობდეს თუ არა კურიკულუმი კურიკულუმის შესახებ და თუ ასეა, მაშინ როგორი უნდა იყოს ის.
სემინარი იმართება 101 აუდიტორიაში (ჭავჭვაძის 32), 18.15 საათზე.

სემინარი : ”ნდობა და პოლიტიკა.პოლიტიკური ანთროპოლოგიის ერთი ასპექტი”.
2010-02-10 16:21
11 თებერვალს, 16.00 საათზე პროფ. ნიკოლა ჰაიო (ფრიბურგის უნივერსიტეტი, შვეიცარია) და პროფ. გიგა ზედანია (ილიას სახელმწიფო უნივერსიტეტი) გამართავენ ერთობლივ სემინარს: “ნდობა და პოლიტიკა. პოლიტიკური ანთროპოლოგიის ერთი ასპექტი”.
სემინარი ჩატარდება ინგლისურ ენაზე. მისამართი: ილიას სახელმწიფო უნივერსიტეტი, ჭავჭავაძის გამზ. 32, აუდიტორია №101.

საუნივერსიტეტო პრაქტიკა განათლების ლიდერებისთვის
2010-02-16 16:08
ილიას სახელმწიფო უნივერსიტეტში მუშობა დაიწყო მუდმივმოქმედმა სემინარმა, რომელიც დაინტერესებულ აუდიტორიას სამეცნიერო დისკუსიებს და ლექციებს სთავაზობს. ყოველი თვე მეცნიერების რომელიმე მიმართულებას ან პრობლემურ სფეროს ეძღვნება.
ამა წლის თებერვალში სემინარების სერია განათლებას ეძღვნება. ამ თვის მომხსენებლები არიან: მაილს ბრაიანტი (ნებრასკა), ბარბარა ნაითი (კალიფორნიის უნივერსიტეტი ლოს ანჟელესში), დონალდ თომასი (სიმონსის კოლეჯი, ამერიკული აკადემია თბილისში თანადამფუძნებელი), რიტა ფლინი (კალიფორნიის უნივერსიტეტი ლოს ანჟელესში), რობერტ კუპერი (კალიფორნიის უნივერსიტეტი ლოს ანჟელესში).
ხუთშაბათს, 18 თებერვალს, სამაგისტრო და სადოქტორო ფაკულტეტის სემინარი მასპინძლობს რიტა ფლინს (კალიფორნიის უნივერსიტეტი ლოს-ანჟელესში), რომელიც ისაუბრებს თემაზე: გამოცდილება და განათლება: საუნივერსიტეტო პრაქტიკა განათლების ლიდერებისთვის. ქალბატონი ფლინის ვიზიტი ხორციელდება USAID-ის მიერ დაფინანსებული განათლების ადმინისტრირების სამაგისტრო პროგრამის ფარგლებში. სემინარი იმართება ყოველი თვის ხუთშაბათ დღეს, 18.15 საათზე, ილიას სახელმწიფო უნივერსიტეტის A კორპუსის 101 აუდიტორიაში (ჭავჭავაძის გამზირი 32).
სემინარის კარი ღიაა როგორც ილიას სახელმწიფო უნივერსიტეტის, ისე სხვა უნივერსიტეტის პროფესორებისა და სტუდენტებისთვის, მეცნიერებით დაინტერესებული პირებისთვის. სემინარის ფორმატი და შინაარსი საშუალებას აძლევს სხვადასხვა მიმართულებით დაინტერესებულ აკადემიურ საზოგადოებას, ჩაერთოს ინტერდისციპლინურ დისკუსიაში.

შედარებითი ლიტერატურის მორიგი საღამო
2010-02-22 09:29
გიწვევთ შედარებითი ლიტერატურის მორიგ საღამოზე ოთხშაბათს, 24 თებერვალს, 6 საათზე, კაფე LIGAMUS-ში, ჭავჭავაძის 32.
პროფესორი გია ჯოხაძე წაიკითხავს მოხსენებას “Femme Fatale, ანუ იოსიფ ბროდსკის სიყვარული” და გაგვაცნობს ბროდსკის ლექსების ქართულ თარგმანებს.

ვლადიმირ ბუკოსვსკის საჯარო ლექცია
2010-02-23 12:44
25 თებერვალს 12.00 საათზე ილიას სახელმწიფო უნივერსიტეტის ა კორპუსის საკონფერენციო დარბაზში (ჭავჭავაძის 32, აუდიტორია 205) გაიმართება ცნობილი პოლიტიკური დისიდენტის ვლადიმირ ბუკოსვსკის საჯარო ლექცია: “ევროკავშირი – იდეოლოგიური კორუფციის საფრთხეები”. ადგილების რაოდენობა შეზღუდულია, დასასწრებად, გთხოვთ დაგვიკავშირდით შემდეგ მისამართზე lghvinjilia@iliauni.edu.ge.

ღია კარის დღე აბიტურიენტებისთვის
2010-02-24 11:38
მეცნიერებათა და ხელოვნების ფაკულტეტი გიწვევთ ღია კარის დღეზე, სადაც გექნებათ საშუალება მიიღოთ თქვენთვის საინტერესო ინფორმაცია ჩვენს ფაკულტეტზე მოქმედი საბაკალავრო პროგრამებისა და მომავალი პროფესიის არჩევასთან დაკავშირებით.
ღია კარის დღე გაიმართება შაბათსა და კვირას (27 და 28 თებერვალს), 12 საათზე, კაფე “ლიგამუსში”. მისამართი: ი. ჭავჭავაძის პრ. 32.

რობერტ კუპერის საჯარო ლექცია
2010-02-24 12:00
ილიას სახელმწიფო უნივერსიტეტი მასპინძლობს ლოს ანჟელესის კალიფორნიის უნივერსიტეტის პროფესორ რობერტ კუპერს. დოქტორ კუპერი ისაუბრებს მის მიერ განხორციელებული კვლევების შესახებ, რომლებიც ძირითადად ეხება იმას, თუ როგორ ახერხებენ სკოლების ხელმძღვანელები სწავლებისთვის სათანადო პირობების შექმნას მრავალფეროვან საზოგადოებაში.
დოქტორ კუპერი UCLA ასოცირებული პროფესორია. მისი ძირითადი ინტერესია ურბანული განათლება და სოციალურად დაუცველებისთვის განკუთვნილი სერვისები. დოქტორ კუპერი ხელმძღვანელობს UCLA-ს სკოლის დირექტორების მომზადების პროგრამას. საქართველოს დოქტორ კუპერი USAID-ის EMP პროექტის ფარგლებში სტუმრობს. პროექტი ილიას სახელმწიფო უნივერსიტეტის განათლების მართვის სამაგისტრო პროგრამის შექმნასა და განვითარებაში დახმარებას გულისხმობს.
შეხვედრა ჩატარდება 25 თებერვალს, ჭავჭავაძის 32, აუდიტორია 101, 18:15-საათზე.
დასწრება თავისუფალია ნებისმიერი დაინტერესებული პირისთვის.

ვალერია ნოვოდვორსკაიას და კონსტანტინ ბოროვოის საჯარო ლექცია
2010-02-25 09:43
26 თებერვალს, 15.00 საათზე ილიას სახელმწიფო უნივერსიტეტში (ა კორპუსი, 205-ე აუდიტორია, ი. ჭავჭავაძის გამზ. 32) გაიმართება ვალერია ნოვოდვორსკაიას და კონსტანტინ ბოროვოის საჯარო ლექცია. დასწრება თავისუფალია.
დასწრების მსურველები დაგვიკავშირდით lghvinjilia@iliauni.edu.ge.

დებატები საჯარო პოლიტიკაზე
2010-03-01 14:23
დებატები საჯარო პოლიტიკაზე – 4 მარტს, 18.00 საათზე (ი.ჭავჭავაძის. გმ. 32, ა კორპუსი, 101- ე აუდიტორია) – დებატების თემა “რეინტეგრაციის პოლიტიკა” სპიკერები – საქართველოს სახელმწიფო მინისტრი რეინტეგრაციის საკითხებში თემურ იაკობაშვილი, საქართველოს ელჩი აშშ-ში ბათუ ქუთელია და ექსპერტი არჩილ გეგეშიძე. დისკუსიის მოდერატორი – დავით სიხარულიძე, თავდაცვისა და უშიშროების საკითხებში პრეზიდენტის მრჩეველი.

საინჟინრო კოლეჯის პრეზენტაცია
2010-03-04 12:28
ილიას სახელმწიფო უნივერსიტეტს საინჟინრო კოლეჯის გამოფენის განხსნა 4 მარტს, 17.00 საათზე გალერეა „GALLERY 9″-ში ( მის. გუდიაშვილის ქ. 9 ).
გამოფენაზე წარმოდგენილი იქნება ძველი და ახალი არქიტექტურული კონსტრუქციული პროექტები, 3D ვირტუალური რეალობის საგანმანათლებლო პლატფორმა და ზვიად სულაბერიძის მიერ შექმნილი მულტისენსორული მაგიდა.
გამოფენაში მონაწილეობას მიიღებენ: არქიტექტორები.ჯი, LOA Architects, StudiA, კარალიოკი ჯგუფი, ოპერის ავტორი – ლერი მეძმარიაშვილის პირადი არქივი, აქსისი, საქართველოს ცენტრალური საისტორიო არქივი, საქართველოს უახლესი ისტორიის არქივი, 3D ვირტუალური რეალობის საგანმანათლებლო პლატფორმა, ზვიად სულაბერიძე – მულტისენსორული მაგიდა.
გამოფენა 6 მარტამდე გასტანს.

შედარებითი ლიტერატურის მორიგი საღამო
2010-03-08 10:34
ოთხშაბათს 10 მარტს, 18.00 საათზე, კაფე ”ლიგამუსი” – ში გაიმართება შედარებითი ლიტერატურის მორიგი საღამო.
პროფესორი ლევან გიგინეიშვილი წაიკითხავს მოხსენებას ”კანტი და ძველი ბერძნები განათლების შესახებ”.
მის: ი.ჭავჭავაძის გამზ.32

”ნატო”-ს საინფორმაციო შეხვედრა
2010-03-09 12:02
9 მარტს, 14:00 საათზე ილიას სახელმწიფო უნივერსიტეტში საინფორმაციო ცენტრი ნატოს შესახებ ნატოს კუთხეს ხსნის. გიორგი გვალია, ილიას სახელმწიფო უნივერსიტეტის პროფესორი და ჟან-ლუკ თეუსი, საფრანგეთის საელჩოს სამხედრო ატაშე გამართვავენ სემინარს თემაზე – საერთაშორისო უსაფრთხოების მხარდაჭერის ძალების (ISAF) მისიას ავღანეთში, საფრანგეთისა და საქართველოს როლს ავღანეთში სამშვიდობო ოპერაციებში, ასევე ნატოს გაფართოების საკითხებს.

სემინარები: ენა, დისკურსი, იდეოლოგია
2010-03-09 17:37
15, 16 , 17 მარტს, ილიას სახელმწიფო უნივერსიტეტში, ლოზანის უნივერსიტეტის(შვეიცარია) პროფესორი, პატრიკ სერიო, სტუდენტებისა და პროფესორ-მასწავლებლებისთვის გამართავს სემინარებს შემდეგ თემებზე:

15 მარტი, 17 საათი: ენა, დისკურსი, იდეოლოგია (ე. წ. “1968 წლის მაისის მოვლენები” პარიზში)
16 მარტი, 17 საათი: ენა და ნაცია ევროპაში: ორი მოდელი
17 მარტი, 17 საათი: ევრაზიული ლინგვისტიკა: რ. იაკობსონი , ნ. ტრუბეცკოი, პ. სავიცკი

სემინარები ჩატარდება ინგლისურ ენაზე.
მისამართი: ილიას სახელმწიფო უნივერსიტეტი, ჭავჭავაძის გამზ. 32, აუდიტორია 101.
Language, discourse, ideology (the so-called “May 1968 events” in Paris )
– Language and nation in Europe: two models
– Eurasian linguistics : R. Jakobson, N. Trubetzkoy and P. Savickij.
ენა, დისკურსი, იდეოლოგია (ე. წ. “1968 წლის მაისის მოვლენები” პარიზში)
ენა და ნაცია ევროპაში: ორი მოდელი
ევრაზიული ლინგვისტიკა: რ. იაკობსონი , ნ. ტრუბეცკოი, პ. სავიცკი.

როგორ წავიკითხოთ მუსიკა და მოვისმინოთ ლიტერატურა - საჯარო ლექციათა ციკლი
2010-03-10 00:00
ყოველ შაბათს, 18 საათზე, ილიას სახელმწიფო უნივერსიტეტის იტალიური კულტურის ცენტრში (მისამართი: ქ.ჩოლოყაშვილის 3/5 (ვაკის პარკის წინ), ავსტრიული ბიბლიოთეკა) მწერალი ლაშა ბუღაძე და პროფესორი ნოდარ ლადარია ჩაატარებენ საჯარო ლექციათა ციკლს ”როგორ წავიკითხოთ მუსიკა და მოვისმინოთ ლიტერატურა”.
მყარად დამკვიდრებული აკადემიური ტრადიცია ხელოვნების ამ ორ დარგს საზიარო ტერმინოლოგიით აღწერს. საყოველთაოდ ცნობილია გამოთქმები: “ლექსის ორკესტრირება”, “სიმფონიის სიუჟეტური წყობა”, “მუსიკალური ტექსტი”, “პოლიფონიური რომანი”…მაგრამ ეს სიახლოვე ბევრად უფრო რეალური, ღრმა და მრავალფეროვანია: ხშირად მუსიკალური და ლიტერატურული სტილები და მიმდინარეობები იკვეთება როგორც დასავლური საზოგადოების ისტორიაში, ასევე კონკრეტულ შემოქმედთა ბიოგრაფიებში. შეგვიძლია დავაკვირდეთ, როგორ იწერდა ბეთჰოვენი მუსიკალურ აზრებს სიტყვებით და როგორ ცდილობდა რიჰარდ შტრაუსი ნიცშეს ფილოსოფიური ნააზრევის აჟღერებას. მხატვრული სიტყვა და მუსიკალური ბგერა თავგანწირვით ისწრაფვიან შეხვედრისკენ და ერწყმიან კიდეც ერთმანეთს საკაცობრიო კულტურის ისეთ სინთეზურ მონაპოვარში, როგორიც არის ოპერა.
აუდიო და ვიდეო მასალით უხვად აღჭურვილი ლექციები მოგვითხრობს ლიტერატურისა და მუსიკის საერთო თავგადასავალზე, გვაცნობს, როგორ ჟღერს ლიტერატურა და როგორ აიგება მუსიკა.

სამაგისტრო პროგრამების პრეზენტაცია
2010-03-10 10:28
პარასკევს, 12 მარტს, გაიმართება სამაგისტრო პროგრამების პრეზენტაცია. თუ გსურთ, გაიგოთ, რას გთავაზობთ ილიას სახელმწიფო უნივერსიტეტის სამაგისტრო და სადოქტორო პროგრამების ფაკულტეტი, გვეწვიეთ 17.00 საათზე, 101 აუდიტორიაში (A კორპუსი, ჭავჭავაძის 32).

უნიკინო, 19 მარტი, 2010: ”ვაცლავ ჰაველი”
2010-03-15 00:00
პარასკევს, 19 მარტს, 18.00 საათზე, უნიკინო წარმოგიდგენთ პეტრ აინჩარეკის დოკუმენტურ ფილმს ”ვაცლავ ჰამელი”.
დასწრება თავისუფალია. მის: ი. ჭავჭავაძის გამზ. 32, ”ა” კორპუსი, 101 – ე აუდიტორია.

დებატები საჯარო პოლიტიკაზე
2010-03-16 11:28
დებატები საჯარო პოლიტიკაზე – 18 მარტს, 18:00 საათზე (ი.ჭავჭავაძის. გმ. 32, ა კორპუსი, 101- ე აუდიტორია) – დებატების თემა “საქართველოს ევროატლანტიკური პოლიტიკის განხილვა;” სპიკერები : საქართველოს სახელმწიფო მინისტრი ევროპულ და ევროატლანტიკურ სტრუქტურებში ინტეგრაციის საკითხებში – გია ბარამიძე და საქართველოს უსაფრთხოების და ანალიზის ცენტრის დირექტორი – დევიდ სმიტი. დისკუსიის მოდერატორი – დავით სიხარულიძე, თავდაცვისა და უშიშროების საკითხებში პრეზიდენტის მრჩეველი.
დებატები საჯარო პოლიტიკაზე – პროექტი, რომლის ფარგლებშიც ილიას სახელმწიფო უნივერსიტეტის პროფესორ – მასწავლებლებს და სტუდენტებს საშუალება ეძელვათ ქვეყნის საჯარო პოლიტიკის მნიშვნელოვან საკითხებზე დისკუსია გამართონ ძირითადი გადაწყვეტილებების მიმღებ პირებთან.
